de Tudor Mihaita, Head Coach Absoluto MMA

Pe 16 martie 2015, Cristina Stanciu lupta impotriva lui Alice Ardelean in gala RXF 17:

Avea sa fie unul dintre cele mai spectaculoase meciuri din istoria RXF, iar finalul a avut-o invingatoare pe Cristina, la decizie. La scurt timp dupa aparitia imaginilor, celebra emisiune Inside MMA, a lui Bas Rutten si Kenny Rice, prezenta secvente din meci. In acea perioada au inceput primele contacte cu manageri din strainatate care erau interesati de Cristina.

La aproae un an distanta de la acel meci, la o masa in Cafeneaua Jos Palaria din Bucuresti, Cristina semna un contract pe 5 meciuri cu UFC:

Intre aceste 2 momente, am purtat mai multe discutii cu manageri din Germania, Marea Britanie, Rusia si Canada. Au fost mai multe oferte de lupte in gale importante din Europa. Am decis sa continuam drumul inceput in RXF, alaturi de promotorul Sebastian Vieru, si sa construim un palmares mai mare. UFC-ul este interesat in special de luptatori tineri si cu palmares cat mai curat, daca se poate, fara infrangeri. De la meciul cu Alice, a mai adunat trei victorii, in runda 1, toate prin finalizare la sol. Aveam sa aflam ulterior ca a fost un alt aspect care a contat in decizia UFC-ului de o avea pe card: cunostintele de lupta la sol. Cristina s-a ferit mult timp de lupta la sol. Antrenamentele de BJJ nu erau in nicun caz preferatele ei. In timp insa a evoluat foarte mult, a participat la competitii de BJJ si rezultatele au aparut.

Primul semn din partea UFC a venit prin intermediul unui manager din Germania. Era vorba de un meci impotriva lui Maryna Moroz, la UFC Fight Night Zagreb. Dupa mai multe discutii, am decis sa colaboram pe partea de management cu Alin Halmagean si Sebastian Vieru. Pe Alin l-am cunoscut recent, la o gala RXF si este un roman care a ajuns sa lucreze pentru UFC si vrea sa isi ajute cu tot ce poate compatriotii. Cu Sebastian avem o colaborare excelenta de cativa ani si este cel care contribuit cel mai mult la dezvoltarea scenei competitionale romanesti in zona MMA-ului. Prin intermediul lor, Cristina a primit un set intreg de acte ce trebuiau semnate, plus alte indatoriri: analize complete, cazier judiciar, luare in evidenta la agentia americana de anti-doping (USADA) etc.

Contractul cu UFC are cateva zeci de pagini si este valabil pe 5 meciuri. In cazul in care pana la finalul contractului ajunge sa lupte pentru titlu, contractul este renegociat in alti termeni. Probabil ca va intrebati ce suma va primi. In acest moment sumele sunt confidentiale, dar vor fi publice dupa gala, asa cum se intampla de fiecare data. Ce pot sa spun este ca suma primita pe cele 5 meciuri ii vor schimba radical viata. In plus, primeste o sponsorizare in bani si echipament la fiecare gala din partea sponsorului oficial al UFC, Reebok. Ca o paranteza, nivelul de detaliu al colaborarii cu UFC este uimitor. Un singur exemplu, fisele de echipament Reebok pentru ea si staff prezinta 4 optiuni pentru sosete: pana la genunchi, pana la gamba, pana la glezna sau sub glezna…

Este un pas imens pentru MMA-ul din Romania. In primul rand, pentru ca da speranta tuturor celor care vor sa urmeze o cariera in acest sport. Arata faptul ca poti ajunge sa lupti la cel mai inalt nivel, pornind de la o gala din Romania si ca poti avea castiguri foarte mari.

Cristina este in plina pregatire si are in spate o echipa care lucreaza pentru ea: managerii Sebastian Vieru si Alin Halmagean, asistenta PR Sonia Nechifor, nutritionistul Cristian Margarit si antrenorii Tudor Mihaita si Gabriel Bota.

In articolele urmatoare veti putea vedea ce presupun antrenamentele Cristinei, filmari de la antrenamente, care este dieta pe care o foloseste pentru a ajunge sa lupte de la 61 kg la 52,5 kg si multe alte aspecte din culisele drumului sau catre UFC.